శ్రీ కృష్ణదేవరాయ విశ్వవిద్యాలయ ఇంజనీరింగ్, టెక్నాలజీ కళాశాల

శ్రీకృష్ణదేవరాయ విశ్వవిద్యాలయ ఇంజనీరింగ్, టెక్నాలజీ కళాశాల (ఆంగ్లం: Sri Krishnadevaraya University College of Engineering & Technology), అనేది ఆంధ్రప్రదేశ్‌లోని అనంతపురంలో ఉన్న కళాశాల. 2006లో శ్రీ కృష్ణదేవరాయ విశ్వవిద్యాలయం రజతోత్సవ వేడుకలను పురస్కరించుకుని ఇది ఏర్పాటు చేయబడింది. 482 ఎకరాల విస్తీర్ణంలో ఉన్న ఈ క్యాంపస్ ఇంజనీరింగ్‌లోని అనేక విభాగాలలో విద్యార్థులకు సాంకేతిక విద్యను అందిస్తుంది. ఇది అఖిల భారత సాంకేతిక విద్యా మండలి ( AICTE )  ద్వారా ఆమోదించబడిన కళాశాల.

 వివరాలు 
ఇది 2009-10 విద్యా సంవత్సరం నుండి ఎలక్ట్రికల్, ఎలక్ట్రానిక్స్ ఇంజనీరింగ్‌తో కంప్యూటర్ సైన్స్, ఇంజనీరింగ్, ఎలక్ట్రానిక్స్, కమ్యూనికేషన్స్ ఇంజనీరింగ్, బయోటెక్ అనే నాలుగు ఇంజనీరింగ్ శాఖలను అందిస్తోంది. బి.టెక్ చదువుకోవడం కోసం విద్యార్థులు ఆంధ్రప్రదేశ్ ప్రభుత్వ ఇంటర్మీడియట్ విద్యా మండలి నిర్వహించే ఇంటర్మీడియట్ పరీక్షలో గణితం, భౌతిక శాస్త్రం, రసాయన శాస్త్రం ఐచ్ఛిక సబ్జెక్టులుగా ఉత్తీర్ణులై ఉండాలి. లేదా, బోర్డు గుర్తించిన ఏదైనా ఇతర 10+2 స్థాయి పరీక్షలో ఉత్తీర్ణులై ఉండడం ప్రామాణిక అర్హత. ఎం.టెక్ కోసం, సంబంధిత విభాగంలో బ్యాచిలర్ డిగ్రీ ఉండాలి.

ఇక్కడ బి.టెక్. ప్రోగ్రామ్‌లలో ప్రవేశం కోసం విద్యార్థులు ఆంధ్రప్రదేశ్ ప్రభుత్వం నిర్వహించే ఆంధ్రప్రదేశ్ ఇంజనీరింగ్, అగ్రికల్చరల్ అండ్ ఫార్మసీ కామన్ ఎంట్రన్స్ టెస్ట్ (AP EAPCET) మెరిట్ సాధించాల్సి ఉంటుంది. ఇక ఎం.టెక్ కోర్సులో ప్రవేశం గేట్ పరీక్ష, ఆంధ్రప్రదేశ్ ప్రభుత్వం నిర్వహించే పోస్ట్ గ్రాడ్యుయేట్ ఇంజనీరింగ్ కామన్ ఎంట్రన్స్ టెస్ట్ (PGECET) ల ద్వారా జరుగుతుంది.
+బి. టెక్ కోర్సులుఎం. టెక్ కోర్సులు కంప్యూటర్ సైన్స్ అండ్ ఇంజనీరింగ్
 ఎలక్ట్రానిక్స్ అండ్ కమ్యూనికేషన్ ఇంజనీరింగ్
 మెకానికల్ ఇంజనీరింగ్
 ఎలక్ట్రికల్ అండ్ ఎలక్ట్రానిక్స్ ఇంజనీరింగ్
 సివిల్ ఇంజనీరింగ్ కంప్యూటర్ సైన్స్ అండ్ ఇంజనీరింగ్
 ఎంబెడెడ్ సిస్టమ్స్ అండ్ విఎల్ఎస్ఐ డిజైన్
 ఎలక్ట్రికల్ పవర్ సిస్టమ్స్

 మూలాలు 

 బాహ్య లింకులు 
 SKU కాలేజ్ ఆఫ్ ఇంజనీరింగ్ అండ్ టెక్నాలజీ అధికారిక వెబ్‌సైట్

వర్గం:అనంతపురం జిల్లా విద్య
వర్గం:రాయలసీమ లోని విద్యాసంస్థలు
వర్గం:అనంతపురం